Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: vonatkozó biztonsági elõírások, a Kpmr, valamint a radioaktív anyagok szállításáról, fuvarozásáról és csomagolásáról szóló 14/1997. (IX. 3.) KHVM rendelet elõírásai az
Paragraph Index: 475

c) lazább anyagú vagy csúszásra hajlamos partnál, a földmunka végzés ideje alatt, a munkába vett parthossz minden 50 m-ére egy-egy figyelõt kell beállítani. 4.08.02 A partoldalban, partrézsûn kõmunkát (így pl. burkolatkészítést) csak úgy szabad végezni, hogy a felhasználandó kõanyag a partoldalban, illetve a rézsûn ne a beépítést végzõ munkavállaló fölé kerüljön. 4.08.03 A szakadó part oldalfalán, a part közelében, szabályozási mûként (kõdepóniás mû), a felszínen vagy a depónia elhelyezésére kiásott gödörbe süllyesztve (felszín alatt) kõdepónia csak a partoldalnak megfelelõ, legalább 1:1 hajlású rézsûben való belépcsõzés után építhetõ. 4.08.04 Kézzel 1,50 m-nél magasabbra, követ emelni nem szabad. Az 1,50 m-nél nagyobb mélységbõl több menetben (lépcsõben, többkaros megoldásban) kell emelni. 4.08.05 Elmozdulással fenyegetõ kõtömegre vagy kõre lépve rakodni nem szabad. 4.08.06 Vízi jármûvekkel való kõanyag szállításnál a követ szállító uszály kikötése és beállítása idején a fedélzeten csak azok tartózkodhatnak, akik a kikötést végzik. A munkavezetõ és a hajóvezetõ utasításait mindenki köteles betartani. 4.08.07 A kikötõtagot vagy a rakodásra kikötött uszályt, vasalással ellátott támaszdoronggal a parttól a megfelelõ mélységû mederrész felé ki kell támasztani, és rögzíteni kell. 4.08.08 A hajókikötéssel, áthajózással kapcsolatos részletes elõírásokat, a helyi körülményeket figyelembe véve kell meghatározni. 4.08.09 Sodronykötelek kezelésénél védõkesztyût és vállvédõt kell használni. 4.08.10 A kifeszített kötelet megközelíteni csak a vízfolyással szemben, alulról szabad. 4.08.11 A kõanyag depóniába való lerakása vagy talicskából való ürítése idején a kövek rendezése tilos. 2007/87. szám 4.08.12 Víz fölötti talicskázásnál és targoncázásnál vállhevedert vagy nyakszíjat használni tilos. 4.08.13 A mentõcsónaknak és mentõõrnek a munkavégzés alatt a helyszínen kell tartózkodnia, az 1.25 pont szerinti felszereléssel. 4.08.14 Az uszály fedélzetét és a járópallókat állandóan tisztán kell tartani. A jeges, sáros, csúszós pallókat le kell tisztítani, és csúszásgátló anyaggal fel kell szórni. 4.08.15 Rõzsekévéknek a partról a vízen úszó munkatutajra vállon való szállításánál a járópallókat az 1.18 szerint kell kialakítani. 4.08.16 Rõzsepokróc készítésénél és lesüllyesztésénél, a vízi közlekedés zavartalanságának biztosítása érdekében, figyelõ szolgálatot kell rendszeresíteni. 4.08.17 Rõzsehenger süllyesztésekor a hengerkötõ bak talpát a süllyesztés iránya felé emelkedõen kell beállítani. A rõzsehenger süllyesztését, illetõleg a hengerkötõ bak kiemelhetõ (dobási oldal) tartóoszlopainak eltávolítását csak akkor szabad megkezdeni, ha a bak és a süllyesztési hely között senki nem tartózkodik. 4.08.18 A rõzsehengert feszítõrudak segítségével, vezényszóra kell a vízbe hengergetni. 4.08.19 A rõzsepokróc süllyesztésének megkezdésénél a tartóhuzalokat vezényszóra, egyszerre kell elvágni, illetõleg eloldani. 4.08.20 A rõzsepokrócra korlátot helyettesítõ vashuzalt kell szerelni. 4.08.21 Vedersoros, markoló és szívó-nyomó úszókotró partközeli munkájánál a partra figyelõõrt kell állítani. Alákotrás, mederátmetszés vagy benyúló „anyagorr” lekotrása esetén, a part szélén és a part felõli oldalon senki nem tartózkodhat. Parti repedés keletkezését a figyelõ köteles azonnal jelenteni a kotrómesternek. A földtömb leszakadásának bekövetkeztéig csak hátrább vont géppel szabad kotorni. 4.08.22 Vedersoros és hidraulikus úszókotrókkal végzett munka esetében a fedélzeten lévõ oldalkötelek fordító csigáit és a kötelet takarni kell, a közlekedés elõl korláttal el kell zárni. 4.08.23 Jégen való munkavégzésnél a parton mindig szükséges számú biztosító személyzet tartózkodjon.

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes